Cuneiform Tablet CCT 5 5a (BM 119403)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma ša-lim-a-ḫu-um-ma a-na la-qé-ep ú pu-šu-ke-en₆ qí-bi-ma 6 GÚ 30 ma-na AN.NA ku-nu-ki-a 18 TÚG šu-ru-tum ša li-wi-tim 1 me-at 10 {TÚG}ku-ta-nu 7 ANŠE.ḪI.A ṣa-lá-mu 1 GÚ 10 ma-na AN.NA a qá-tí-šu-nu mì-ma a-nim ku-nu-ki-a šu-sú-en₆ ú dan-a-šùr i-ra-de₈-ú-ni-ku-nu-tí ŠÀ 10 TÚG ša dan-a-šùr 1 {TÚG šu-ra-am a-na a-wi-il₅-tim dí-na AN.NA ú TÚG.ḪI-tí-a a-na DAM.GÀR ke-nim ša ki-ma qá-qí-dí-ku-nu a u₄-me qú-ur-bu-tim dí-na šu-ma a u₄-me qú-ur-bu-tim lá i-ba-ší ki-ma i-qí-pu-ni AN.NA ú TÚG.ḪI-tí-a a-na DAM.GÀR ke-nim ša ki-ma qá-qí-dí-ku-nu dí-na DAM.GÀR-ku-nu lu ke-en₆ ITU.KAM iš-té-en₆ ú šé-na lá tù-šé-qá-ra KÙ ma-lá i-na ṣé-er DAM.GÀR ta-na-dí-a-ni ú u₄-me i-na ṭup-pì-ku-nu lu-up-ta-nim 2 ri-ik-sà-an 14 ma-na AN.NA a-na a-gu-a 6 {TÚG}ku-ta-nu a-ḫa-ma a-na DAM.GÀR-ri mì-ma a-nim a-ṣé-er lá-qé-ep ú pu-šu-ke-en₆ šu-sú-en₆ ú dan-a-šùr na-áš-ú ANŠE.ḪI.A ṣa-lá-me TÚG.ḪI.A ša dan-a-šùr iš-tí ANŠE.ḪI.A ṣa-lá-me e-mì-da-ma a-na u₄-me qú-ur-bu-tim dí-na a ba-áb ḫa-ra-ni-šu KÙ.BABBAR li-ší-qí-il₅-ma i šé-pì-šu KÙ.BABBAR lu-ub-lam